EFF-byeenkoms glo met petrolbom ontwrig | Maroela Media
EFF-byeenkoms glo met petrolbom ontwrig
Die EFF het die foto op Twitter gelaai.
Die Ekonomiese Vryheidsvegters (EFF) beskuldig ANC-ondersteuners daarvan dat hulle 'n verhoog en 'n markiestent wat vir 'n EFF-byeenkoms in Thokoza, suid van Johannesburg, opgestel is vernietig het.
Mbuyiseni Ndlozi, woordvoerder van die EFF, sê die verhoog, 'n markiestent, 'n klankstelsel en stoele is vroeg Saterdagoggend met 'n petrolbom vernietig. "Niemand is nog in hegtenis geneem nie maar ons het 'n saak by die polisie aanhangig gemaak."
Die EFF se premierskandidaat, Dali Mpofu, sou om 10:00 die byeenkoms by die Sam Ntuli-stadion toegespreek het. "Die geleentheid sal voortgaan maar 14:00. Dali sal praat." Ndlozi sê hulle vermoed dat ANC-lede vir die voorval verantwoordelik is. "Die polisie en die EFF het 'n wenk ontvang oor dreigemente van ontwrigting deur ANC-lede maar ons het gedink die ontwrigting sal gedurende die geleentheid wees."
Jackson Mthembu, woordvoerder vir die ANC, het intussen die aantygings verwerp. "Ons sal nooit sulke goed doen nie. Dit is 'n onregverdige aantyging. Dit is totaal en al ongevraagd en enigiemand wat daai markiestent gebrand het moet gevind en vervolg word." Hy sê die EFF se aantygings kom op negatiewe politiekery neer en is teen die Verkiesingswet.
Drie vas oor rooftogte
Dalk is dit die begin van gewelddadige optrede tussen die twee partye. Ek het gewonder wanneer hulle mekaar gaan begin looi – dit is mos maar tweede natuur.